Cory Vidanes

Si Cory Vidanes (namundag sa ngaran na Maria Socorro Valenzuela - Vidanes), sarong Filipinang executive asin nagseserbe bilang Chief Operating Officer of broadcast kan ABS-CBN, an pinakadakulang kalipunan kan mga medya sa Pilipinas.

 Personal na buhay 
Si Vidanes inot na nagklase sa Assumption Antipolo asin sunod na naglaog sa Ateneo de Manila University, kun sain nakua niya an saiyang Bachelor of Arts in Communication.

Si Vidanes agom ni Bobet Vidanes, sarong Filipinong direktor sa telebisyon.

 Karera 
Kan 1982, si Vidanes nagpuon kan saiyang karera sa brodkasting sa Banahaw Broadcasting Corporation (BBC-2) bilang sarong production assistant para sa mga pasaling Big Ike's Happening asin Vilma in Person (VIP). Nagpuon siyang magtrabaho sa ABS-CBN kan ini nagb ukas ulit kan 1986, siya sarong Associate Producer. Nagserbe man siya bilang Managing Director kan ABS-CBN TV Production puon 2001 hanggan 2009. Siya na responsable sa paagbubuo kan ideya, paggibo asin pagmanehir kan gabus na programa sa ABS-CBN Channel 2. Siya man naitalaga bilang Head of Channel 2 Mega Manila Management kan ABS-CBN puon kan 2009 puon kan si Charo Santos-Concio naitalaga bilang presidente asin COO kan kompanya.

Kan 2016, si Vidanes, naitalaga bilang chief operating officer kan dibisyon kan brodkasting kan ABS-CBN puon Pebrero 1. Ini nangyari sarong bulan pakatapos mailaag sa pwesto si Carlo Katigbak bilang bagong presidente asin CEO kan kompanya.

Sa irarom kan saiyang posisyon bilang COO kan brodkasting, siya man ang nagmamanehir kan paggibo nin mga bagong konsepto para sa ABS-CBN Channel 2 asin ABS-CBN TVplus channels na Yey, CineMo, asin Knowledge Channel, kaiba niya si ABS-CBN CCO Charo Santos-Concio.

 Hilingon man 

 ABS-CBN Corporation

 Mga Toltolan